ΓΡΑΠΤΗ ΕΡΩΤΗΣΗ E-3797/00

υποβολή: Maurizio Turco (TDI) προς την Επιτροπή

(7 Δεκεμβρίου 2000)

Θέμα: Περιορισμοί στην προστασία της ιδιωτικής ζωής και νόμιμη παρακολούθηση

Το άρθρο 13 της οδηγίας 95/46/ΕΚ(1) για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και το άρθρο 14 της οδηγίας 97/66/ΕΚ(2) περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής, καθώς και το άρθρο 15 της προτάσεως οδηγίας COM(2000)385 παρέχουν τη δυνατότητα στα κράτη μέλη να λάβουν νομοθετικά μέτρα για τον περιορισμό της γενικής αρχής του σεβασμού της ιδιωτικής ζωής όταν τούτα κριθούν αναγκαία για τη διαφύλαξη της ασφάλειας του κράτους, της εθνικής άμυνας, της δημόσιας ασφάλειας, καθώς και για την πρόληψη, διερεύνηση, διαπίστωση και δίωξη ποινικών παραβάσεων, ή της άνευ αδείας χρησιμοποίησης του συστήματος τηλεπικοινωνιών ή ηλεκτρονικών επικοινωνιών.

Η ομάδα εργασίας που συστήθηκε με την οδηγία 95/46/ΕΚ εκπόνησε τη Σύσταση 2/99 σχετικά με τον σεβασμό της ιδιωτικής ζωής στο πλαίσιο των παρακολουθήσεων των τηλεπικοινωνιών, με την οποία καθορίζονται οι απαιτήσεις που πρέπει να τηρούν οι νομοθεσίες των κρατών μελών ώστε οι παρακολουθήσεις που πραγματοποιούν κρατικοί φορείς να μην αντιβαίνουν τις αρχές σεβασμού των δικαιωμάτων του ανθρώπου και των θεμελιωδών ελευθεριών, καθώς και το άρθρο 8 της Ευρωπαϊκής Συμβάσεως για τον σεβασμό των δικαιωμάτων του ανθρώπου και των θεμελιωδών ελευθεριών.

Λαμβάνονταςπόψη τα ανωτέρω δύναται η Επιτροπή να γνωστοποιήσει:

- πώς προτίθεται να δώσει συνέχεια στη σύσταση 2/99 της ομάδας εργασίας;

- εάν έχει επαληθεύσει κατά πόσο οι νομοθεσίες των κρατών μελών σχετικά με τις νόμιμες παρακολουθήσεις είναι σύμφωνες με τις απαιτήσεις που καθορίζονται στην εν λόγω σύσταση;

- εάν θεωρεί ότι πρέπει να εισαχθούν οι απαιτήσεις αυτές με την ευκαιρία της αναθεώρησης της οδηγίας 95/46/ΕΚ;

- εάν δεν κρίνει ότι ο σεβασμός των δικαιωμάτων του ανθρώπου και των θεμελιωδών ελευθεριών που αποτελεί στόχο της Ευρωπαϊκής Ένωσης βάσει των άρθρων 6 και 7 της ΣΕΕ επιβάλλει την ανάληψη μεγαλύτερης δεσμεύσεως από της πλευράς των θεσμικών οργάνων της ΕΕ για τη ρύθμιση των νόμιμων παρακολουθήσεων στην Ένωση μέσω, για παράδειγμα, της άρσεως ή του σαφέστερου καθορισμού των παρεκκλίσεων που χορηγούνται στα κράτη μέλη στον τομέα των νόμιμων παρακολουθήσεων;

(1) ΕΕ L 281 της 23.11.1995, σελ. 31.

(2) ΕΕ L 24 της 30.1.1998, σελ. 1.

Απάντηση του κ. Bolkestein εξ ονόματος της Επιτροπής

(19 Φεβρουαρίου 2001)

Η Επιτροπή λαμβάνειπόψη τη σύσταση 2/99 της ομάδας εργασίας για την προστασία των δεδομένων κατά την επεξεργασία των προτάσεων τις οποίες εκδίδει, και ειδικότερα την πρόταση οδηγίας περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τομέα των ηλεκτρονικών επικοινωνιών(1), καθώς και κατά τον έλεγχο της εφαρμογής του κοινοτικού δικαίου.

Στα πλαίσια της έκτης της έκθεσης της 7ης Δεκεμβρίου 2000 σχετικά με την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(2), η Επιτροπή εξέτασε την ενσωμάτωση στην εθνική νομοθεσία της οδηγίας 97/66/ΕΚ του Κοινοβουλίου και του Συμβουλίου της 15ης Δεκεμβρίου 1997 περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα, από τα κράτη μέλη. Η επί της ουσίας εξέταση των μέτρων ενσωμάτωσης βρίσκεται σε εξέλιξη. Η εφαρμογή της οδηγίας 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών στα κράτη μέλη θα αποτελέσει αντικείμενο έκθεσης της Επιτροπής η οποία προβλέπεται στο άρθρο 33 της εν λόγω οδηγίας και θα αφορά κυρίως την επεξεργασία δεδομένων που αποτελούνται από ήχους και εικόνες σχετικά με φυσικά πρόσωπα.

Κατά τον έλεγχο της συμβατότητας των εθνικών μέτρων με το κοινοτικό δίκαιο, η Επιτροπήποχρεούται να ερμηνεύει το κοινοτικό δίκαιοπό το πρίσμα των θεμελιωδών δικαιωμάτων. Πρέπει ειδικότερα να ελέγχει την αναγκαιότητα και την αναλογικότητα των εθνικών μέτρων που παρεκκλίνουν από τα δικαιώματα και τιςποχρεώσεις οι οποίες απορρέουν από το κοινοτικό κεκτημένο. Η Επιτροπή θα πραγματοποιήσει επίσης μια παρόμοια εξέταση στα πλαίσια της οδηγίας 97/66/ΕΚ.

(1) ΕΕ C 365 E της 19.12.2000.

(2) COM(2000)814 τελικό.